projecte-aina/catalan_government_crawling huggingface dataset:
La Generalitat inspeccionarà aquest any 679 establiments d'incidència ambiental potencialment elevada
La Direcció General de Qualitat Ambiental i Canvi Climàtic ha aprovat el nou Pla d'inspecció ambiental integrada per al període 2020-2022, que s'implementarà mitjançant programes anuals d'inspecció.
El Pla cobreix el seguiment i vigilància ambiental de 1.543 establiments, tots els autoritzats a Catalunya que es classifiquen segons la normativa de prevenció i control ambiental com de potencialment alta incidència ambiental.
La Generalitat inspeccionarà 679 establiments classificats en quatre grups d'activitats:
Els criteris per seleccionar-los es fonamenten en una avaluació del seu risc, prenent en consideració els nivells i tipus d'emissions, la sensibilitat del medi local, el risc d'accident, l'historial de compliment de l'autorització, i la participació en el sistema de gestió ambiental EMAS.
Algunes de les inspeccions que es realitzaran seran no programades, per verificar el cessament d'activitats, investigar denúncies, accidents i incidents o per comprovar la correcció dels incompliments declarats en inspeccions programades anteriors.
Es realitzaran inspeccions no programades per verificar el cessament d'activitats, investigar denúncies, accidents i incidents
Servirà per impulsar el foment de les renovables; descentralitzar xarxes i fomentar l'autoconsum elèctric
El Govern ha aprovat el Decret pel qual s'estableixen la composició i el règim de funcionament de la Comissió Interdepartamental del Canvi Climàtic i es regula el Fons Climàtic i la Comissió del Fons Climàtic.
El Fons Climàtic serà útil per executar polítiques de mitigació i d'adaptació al canvi climàtic i es nodrirà amb el 50% dels ingressos obtinguts amb l'impost sobre les emissions de CO 2 dels vehicles de tracció mecànica.
Aquest fons ha de servir, entre altres coses, per impulsar el foment de les renovables; descentralitzar xarxes i fomentar l'autoconsum elèctric; fomentar els habitatges energèticament eficients i la mobilitat sostenible; l'eficiència i l'estalvi d'aigua; la recerca i la innovació; o la reducció de la vulnerabilitat dels sectors econòmics afectats per tal de garantir una transició justa.
Les prioritats d'inversió les decidirà la Comissió Interdepartamental del Canvi Climàtic, amb l'assistència tècnica de la Comissió de Fons Climàtic.
Catalunya s'ha compromès a assolir la neutralitat d'emissions el 2050.
Una de les mesures per afavorir aquesta reducció és la fiscalitat ambiental per fomentar maneres de produir i consumir més netes.
Es nodrirà de la meitat dels ingressos obtinguts amb l'impost del diòxid de carboni
Prové de l'Àsia subtropical i es va detectar per primera vegada a Catalunya l'any 2014
La combinació de colors de les seves ales, blanques amb una vora marró externa, la fan inconfusible.
Si caminant pel bosc et trobes boixos sense fulles i llargs filaments blancs, gairebé segur que es tracta dels efectes de la papallona del boix.
La papallona del boix és una espècie exòtica del sud-est asiàtic.
Va arribar a Alemanya l'any 2007 i uns anys més tard, el 2014, es va detectar a Besalú.
Des d'aleshores, s'ha anat estenen com una taca d'oli.
El principal problema rau en el fet que l'eruga s'alimenta del boix, arbust molt abundant als boscos catalans, parcs i jardins.
Les erugues provoquen una defoliació completa i comprometent seriosament la planta.
A més, l'absència del boix pot desencadenar processos d'erosió.
Les papallones es dispersen ràpidament per la qual cosa impedir la invasió de l'espècie és impossible.
Només es pot actuar a petita escala, en els boixos particulars o d'espais verds urbans.
Actualment existeix un Grup de Treball format per tècnics de diferents departaments de la Generalitat que té com a principal objectiu coordinar les accions relacionades amb la papallona del boix.
Es pot col·laborar aportant informació sobre boixedes afectades
Agricultura treballa per minimitzar els danys
Centre de Recerca i Aplicacions Forestals
No s'impedeix l'ús del cotxe privat, però s'aconsella utilitzar el transport públic, anar a peu o en bicicleta
La mesura es pren a conseqüència de l'augment de les emissions vinculades a la mobilitat acompanyat d'un potent anticicló.
Això ha fet incrementar la concentració de partícules en suspensió PM10 a l'aire.
A la rodalia de Barcelona, a més, en les darreres hores també s'han detectat nivells força alts de diòxid de nitrogen (NO 2 ).
Si es sobrepassen els límits sí que es restringirà l'ús de vehicles i es reforçarà el transport públic.
Barcelonès: Badalona, Barcelona, l'Hospitalet de Llobregat, Sant Adrià de Besòs i Santa Coloma de Gramenet.
Baix Llobregat: Castelldefels, Cornellà de Llobregat, Gavà, Martorell, Molins de Rei, Esplugues de Llobregat, el Papiol, Pallejà, el Prat de Llobregat, Sant Andreu de la Barca, Sant Feliu de Llobregat, Sant Joan Despí, Sant Just Desvern, Sant Vicenç dels Horts i Viladecans.
Vallès Oriental: Granollers, La Llagosta, Martorelles, Mollet del Vallès, Montmeló, Montornès del Vallès, Parets del Vallès i Sant Fost de Campsentelles.
La persistència de l'anticicló els propers dies continuarà dificultant la dispersió de partícules PM10
Què és, què cal fer si es produeix, com evitar-lo...
L'anticicló ha provocat temperatures excepcionalment altes
Febrer ha estat un mes molt càlid per a l'època de l'any, en el qual s'han assolit temperatures de 25 graus a moltes poblacions, amb un valor insòlit de 27,1 oC a l'Observatori de l'Ebre (Baix Ebre).
L'explicació la trobem en la situació anticiclònica que afecta Catalunya des de fa més de 3 setmanes, que ha provocat absència de núvols, vent fluix i una temperatura diürna alta, a més d'inversió tèrmica i una diferència de temperatura entre el dia i la nit molt alta: de fins a 30 oC a Das.
L'anticicló s'estén des de l'Atlàntic abraçant bona part de l'Europa occidental, amb un màxim de pressió prop de Madeira.
Aquest mes de febrer s'hauran superat els valors màxims de temperatura a les dues principals sèries climàtiques de Catalunya, que tenen més de 100 anys de dades:
L'Observatori de l'Ebre va assolir la màxima més alta en un mes de febrer dels seus 114 anys de dades
Pots inscriure la teva acció de neteja de l'1 al 31 de març
Del 10 al 12 de maig se celebra la 6a edició de la campanya "Let's Clean Up Europe! acció comuna a tota Europa per conscienciar sobre la quantitat de residus que llencem de forma incontrolada a la natura i promoure accions de sensibilització a través de la recollida d'aquests residus abocats il·legalment als boscos, platges, marges de rius, etc.
Qui estigui interessat en organitzar una acció de neteja la pot inscriure de l'1 al 31 de març i també hi haurà la possibilitat de participar com a voluntari a les accions de neteja que esdevindran durant la campanya.
En la darrera edició, a Catalunya vam tenir 275 accions de neteja organitzades per part d'associacions, escoles, empreses, administracions.
Es pot participar com a voluntari a les accions de neteja que esdevindran durant la campanya
Inscripcions de les activitats, manual per organitzar una acció de neteja, agenda d'activitats, cartell normes de seguretat...
Consulta tota la informació sobre la prevenció de residus
Es compleixen 50 anys del terratrèmol del cap de São Vicente, a Portugal, de magnitud 7,9
Fa 50 anys del terratrèmol del 28 de febrer de 1969 a Portugal, el més gran d'Europa dels darrers 250 anys.
El vau sentir o en coneixeu relats?
L'Institut Cartogràfic i Geològic de Catalunya busca testimonis de persones que hagin viscut o que coneguin relats sobre el sisme més intens registrat a Europa, el que es va produir el 28 de febrer de 1969 al sud-oest del cap de São Vicente, a Portugal, de magnitud 7,9.
L'epicentre del terratrèmol que va sacsejar tota la Península va ser percebut lleugerament a moltes poblacions catalanes.
Va provocar quatre morts i va destruir desenes de cases.
Es considera el sisme més gran registrat a Europa des del terratrèmol de Lisboa de 1755, que va causar nombrosos danys i desenes de milers de víctimes.
D'aquesta manera, l'Institut Cartogràfic i geològic de Catalunya s'ha afegit a la iniciativa de l'Institut Portuguès del Mar i de l'Atmosfera de sol·licitar informació als ciutadans, aprofitant les possibilitats que ofereixen les actuals tecnologies de la comunicació.
La informació recollida ajudarà a millorar la caracterització del risc sísmic a la Península Ibèrica.
Es va percebre a moltes poblacions catalanes
Pots fer servir el qüestionari en línia
Es donaran 78 premis de 750 euros a treballs individuals i en grup
S'ha obert el termini per participar en els Premis Recerca Jove.
Són 78 premis dotats amb 750 euros destinats a alumnes d'educació secundària que hagin realitzat un treball de recerca durant el curs 2018-2019.
També es donaran 11 premis a centres d'ensenyament secundari, destinats a equipament de biblioteques i material docent.
El termini de presentació acaba a les 14h de l'1 d'octubre de 2019.
Com a novetat, aquest any inclouen dos Premis Persones Sàvies dedicats a treballs sobre Ramon Margalef i Narcís Monturiol; i també s'afegeix el Premi TIC Salut Social, al millor treball relacionat amb la Salut Digital.
La resta de categories són les següents:
A l'última edició hi van participar 299 treballs elaborats de forma individual o en grup per 345 alumnes i es van premiar 62 noies i 26 nois.
La passada edició es van premiar 62 noies i 26 nois
S'obre el termini per poder optar a 110 posicions en les categories de lector i, a partir del 14 d'octubre, a 2 més de professorat agregat
El Pla Serra Húnter (SHP) ha obert la segona de les dues convocatòries anuals de contractació de personal docent i investigador a les universitats públiques catalanes amb criteris d'excel·lència internacional.
Aquesta crida ofereix 112 places, 110 corresponents a contractacions en la categoria de professorat lector amb voluntat de permanència ( tenure-eligible lecturer ) i 2 de professorat agregat ( associate professor ).
L'objectiu d'aquestes convocatòries és la incorporació a les universitats públiques catalanes de personal docent i investigador altament qualificat i amb mèrits homologables als dels estàndards internacionals.
Les persones seleccionades hauran de dur a terme tasques docents així com cooperar amb els grups de recerca existents i/o desenvolupar noves línies de recerca complementàries.
Per captar personal docent i investigador universitari amb criteris d'excel·lència internacional
IRISCAT agrupa set instituts de recerca i innovació vinculats a l'Institut Català de la Salut
Els instituts de recerca i innovació vinculats a l'Institut Català de la Salut (ICS) formaran una aliança de recerca oberta a la incorporació futura d'altres centres del sistema català de salut.
S'anomenarà Aliança IRISCAT, l'acrònim d'Instituts de Recerca i Innovació en Salut de Catalunya i és un dels projectes estratègics per consolidar un focus de recerca al sud d'Europa.
Els set instituts de l'ICS que participaran en aquesta fase inicial són:
Catalunya té una vintena de centres i instituts de recerca en l'àmbit de la salut, on hi treballen unes 6.750 persones, de les quals el 90% són persones investigadores o directament relacionades amb els processos de recerca.
Al nostre país, la recerca mou més de 300 milions d'euros anuals i s'hi fan prop de 6.000 assajos clínics.
S'estima que cada euro que s'inverteix en recerca en ciències de la salut es multiplica exponencialment a curt i mitjà termini.
En un futur incorporarà altres centres
El termini per sol·licitar els ajuts és des del 26 de febrer fins al 15 de desembre
El 26 de febrer comença el termini perquè universitats, centres de recerca, fundacions hospitalàries i empreses que desenvolupin un projecte de doctorat industrial puguin sol·licitar els ajuts per a projectes de recerca.
El projecte de doctorat ha de donar lloc a una tesi doctoral i s'ha de desenvolupar en una empresa i, en paral·lel, en un grup de recerca d'una universitat, centre de recerca o fundació hospitalària.
Sigui quina sigui la modalitat, les entitats de l'entorn empresarial i l'acadèmic han d'haver signat un conveni de col·laboració amb una durada mínima de tres anys i que sigui vigent durant tot el projecte.
Els ajuts són per a un període de tres anys
Informació d'interès pels Doctorats Industrials
Alguns podrien arribar a la població abans de finalitzar l'any
19 projectes de recerca i innovació per a la prevenció i tractament de la malaltia COVID 19 rebran un finançament de 4 milions d'euros.
En el marc d'una convocatòria d'urgència amb la col·laboració de Biocat, els projectes han estat seleccionats d'entre investigadors i investigadores dels diferents centres de recerca sanitària compromesos amb l'aliança IRISCAT (Instituts de Recerca i Innovació en Salut de Catalunya).
Els projectes que rebran finançament inclouen teràpies (noves teràpies, teràpies d'anticossos i plasma, assaigs clínics amb noves combinacions i usos de medicaments ja comercialitzats, i assaigs clínics amb fàrmacs en investigació per a altres indicacions); vacunes i tractaments preventius; estudis genètics i estudis predictius (identificació de factors de virulència i biomarcadors de pronòstic, i projectes per estudiar la resposta immune poblacional i predicció de complicacions).
S'espera que alguns dels projectes seleccionats puguin arribar als pacients abans de finalitzar l'any i nodreixin l'assistència clínica de noves eines per combatre el SARS-CoV-2, a mesura que es vagi obtenint evidència científica.
Els projectes inclouen teràpies, vacunes i tractaments preventius, estudis genètics i predictius
Reforcen el sector primari i fomenten un desenvolupament sostenible i respectuós del mar
A les àrees de Lleida, Girona i Camp de Tarragona
Ha augmentat la concentració de partícules PM10 en l'aire i cal moderar l'activitat física a l'aire lliure
Aïllament de suro, energia solar i biogàs i recuperació de residus orgànics, entre les principals mesures
L'antigitanisme és una expressió de discriminació i odi que contribueix a l'exclusió social de gitanos i gitanes
Les xemeneies i altres sistemes de calefacció provoquen un 20% dels incendis a llar
Es poden demanar des del 13 de desembre 2019 fins al 27 de novembre 2020
Arribarà al seu punt àlgid divendres amb ratxes màximes que localment superaran els 100 km/h
El càlcul s'ajusta a les recomanacions europees d'elevar l'SMR fins al 60% del salari mitjà
Busca interpel·lar el públic urbà, ja que és el que està més allunyat del món rural
És una partida oberta i, per tant, s'atendran els casos sobrevinguts durant el curs
L'ACA declara l'emergència per actuar a la conca del riu Besòs i restituir la qualitat del medi
Les noves tarifes de transport metropolità afavoreixen els usuaris habituals i es crea la T-Familiar
El Govern incorpora la regulació europea i garanteix els coneixements dels professionals que les realitzen
En 5 anys el personal docent haurà d'acreditar habilitats digitals
La majoria requeriran un temps per adaptar les seves instal·lacions
Tot i que els museus estan autoritzats per obrir les seves portes, la majoria requeriran un temps per adaptar les seves instal·lacions i posar-ho tot a punt per prevenir la potencial difusió de la COVID-19 i protegir visitants i treballadors.
Per ara, els museus estarien autoritzats a obrir per a visitants individuals o nuclis convivents, i fins a un terç del seu aforament, sense realitzar activitats culturals o didàctiques.
Actualment, només es pot visitar l'exposició Tarraco/MNAT del Museu Nacional Arqueològic de Tarragona a partir del 19 de maig, que ofereix l'accés gratuït fins al 31 de maig.
L'exposició es troba al Tinglado 4 del Museu.
Sota aquest criteri, la Direcció General del Patrimoni Cultural ha elaborat un Pla de desconfinament dels museus de Catalunya, que actualment es troba en fase d'aprovació per part del PROCICAT.
El Pla afronta tres problemes principals: el retorn segur del personal al seu lloc de treball, l'obertura al públic supeditada a les mesures de seguretat, higiene i salut, i la preservació dels actius patrimonials que gestionen els museus.
El document també contempla criteris d'accessibilitat en les mesures de seguretat, que s'han elaborat tenint en compte la necessitat que el patrimoni català continuï sent el màxim d'accessible a tots els col·lectius.
Durant l'any 2019, els museus catalans van rebre 26.452.709 visitants.
Els museus més visitats corresponen al Barcelonès i les comarques litorals, on es concentra la major part d'equipaments museístics del país, la població i el turisme.
A Catalunya, hi ha actualment 497 centres museístics entre museus registrats i col·leccions obertes al públic.
Actualment, només es pot visitar l'exposició Tarraco/MNAT del Museu Nacional Arqueològic de Tarragona a partir del 19 de maig
Xerrades virtuals el 19 i el 20 de maig
Els beneficis de Loteries de Catalunya es destinaran a les persones afectades per la COVID-19
A partir d'aquest dijous, 21 de maig, Loteries de Catalunya reprendrà la comercialització de les participacions i bitllets als establiments físics i a través del web.
També es reactivarà la celebració dels sortejos de la 6/49 i el Trio, amb la periodicitat habitual, i el pagament de premis als punts de venda autoritzats i a la seu de Loteries de Catalunya.
El passat 16 de març, amb motiu de la situació creada per la COVID-19, Loteries de Catalunya va suspendre la comercialització, els sortejos de tots els seus jocs i el pagament a través dels terminals situats als punts de venda.
Aquestes mesures extraordinàries s'aixecaran a partir del dijous 21 de maig, quan es tornarà a operar amb normalitat.
Sorteig de Sant Jordi, el 26 de juliol
El sorteig extraordinari de La Grossa de Sant Jordi 2020, que no es va poder celebrar a causa de la crisi sanitària, es farà el 26 de juliol.
Els bitllets comprats fins al dia d'avui mantindran la seva validesa i els nous números es podran adquirir des d'aquest dijous, 21 de maig, i fins al mateix dia del sorteig.
D'altra banda, d'acord amb el nou calendari i tenint en compte que encara no s'havia distribuït ni posat a la venda, aquest any 2020 no hi haurà sorteig de la Grossa de Sant Joan.
Beneficis destinats a les persones afectades per la Covid-19
Aquest any, Loteries de Catalunya destinarà tots els seus beneficis a les persones afectades per la COVID-19 a Catalunya.
La comercialització es fa a partir del 21 de maig
A partir del 6 d'abril es pot sol·licitar l'ajut per pal·liar els efectes econòmics de la Covid-19
A partir del dilluns, 6 d'abril, les persones treballadores autònomes que s'han vist afectades econòmicament per la crisi sanitària de la Covid-19 poden sol·licitar l'ajut extraordinari.
El termini per fer-ho és de 30 dies i només a través d'internet.
Es tracta d'un ajut econòmic de fins a 2.000 euros per a les persones treballadores autònomes que compleixin els requisits:
S'hi destinaran 7,5 milions d'euros, que s'atorgaran pel procediment de concurrència competitiva fins a l'exhauriment de la partida pressupostària.
Es preveu que beneficiï més de 4.000 persones treballadores autònomes.
Per accedir a aquesta prestació, les persones treballadores autònomes –persones físiques- hauran d'estar donades d'alta al règim especial de treballadors autònoms de la Seguretat Social (RETA) i tenir domicili fiscal a Catalunya.
L'accés a l'ajut s'aconsegueix mitjançant l'acreditació de pèrdues econòmiques en el mes de març de 2020 en comparació amb el mateix mes de març de 2019.
En el cas de les persones treballadores autònomes amb una antiguitat al RETA inferior a un any, la comparació es farà amb la mitjana de la facturació mensual des de l'alta al RETA.
Es destinen 7,5 milions d'euros que beneficiaran més de 4.000 persones treballadores per compte propi
Enguany la jornada canvia de format i es trasllada a les llars amb el lema "Gent activa des de casa"
La Generalitat de Catalunya anima la ciutadania a celebrar des de casa el Dia Mundial de l'Activitat Física, que se celebra el dilluns dia 6 d'abril a tot el món.
Catalunya s'adhereix per onzè any consecutiu a una jornada que enguany és excepcional a causa del confinament de la població motivat per la pandèmia del coronavirus, per la qual cosa les activitats es traslladen a l'interior de les llars dels catalans i catalanes.
Malgrat aquest canvi de format, els objectius continuen sent els mateixos: promoure l'activitat física com a eina de salut i benestar, i estendre els efectes beneficiosos d'aquesta pràctica enfront del sedentarisme, un dels principals factors de risc de mort als països occidentals.
Aquest missatge pren encara més importància aquests dies, en què les persones estan tancades a casa i no poden realitzar esport i/o activitat física en les condicions de normalitat amb què ho fan habitualment, ja sigui a l'aire lliure o en instal·lacions esportives.
L'activitat física és una eina de salut i benestar enfront del sedentarisme
El Govern ha aprovat la creació del Programa Orfeu de detecció massiva de la COVID-19 amb l'objectiu de complementar la capacitat del sistema de salut de disposar de tests diagnòstics de coronavirus SARS-CoV-2.
El programa preveu realitzar 170.000 tests nous en sis setmanes, amb la possibilitat d'augmentar-ne el volum.
La iniciativa estarà en funcionament durant el temps necessari, d'acord amb l'evolució de la pandèmia i el desconfinament de la població.
A banda de la creació del programa, el Govern posa en marxa la tramitació d'emergència de la contractació dels serveis i subministraments necessaris per a la seva posada en marxa per valor d'1,38 milions d'euros.
En aquesta primera fase de la iniciativa, s'hi incorporen el Centre de Regulació Genòmica, l'Institut de Bioenginyeria de Catalunya i Institut de Recerca Biomèdica.
Posteriorment, està prevista la incorporació dels laboratoris universitaris i EURECAT.
També està obert als laboratoris privats d'empreses d'anàlisi catalanes.
Els centres de recerca implicats en la primera fase ja treballen en la preparació de les instal·lacions per desplegar el programa Orfeu.
Les instal·lacions treballaran 24 hores i set dies a la setmana per proporcionar tests fiables.
Això farà possible aïllar millor els malalts, reduir les taxes d'infecció, que els treballadors de serveis essencials tornin a treballar i salvar vides.
Llum verda per a la tramitació d'emergència per valor d'1,38 M d'euros
El nou web Pla de Rescat explica les noves mesures, recull les demandes del sector i mostra amb dades l'evolució de l'impacte de la crisi de la Covid-19
El Govern ha anunciat un primer paquet de mesures que aporta més de 31 milions al sector de la cultura per contribuir a pal·liar l'afectació provocada per l'emergència sanitària.
Les mesures s'han fet públiques través del nou portal web Pla de Rescat, accessible des de cultura.gencat.cat/plarescat.
D'altra banda, es convocaran línies d'ajut directe:
Compra de llibres per a les biblioteques
En un altre apartat hi ha dues ajudes a la compra de llibres per a les biblioteques públiques que sumen més de 4 milions.
El Sistema d'Adquisició Bibliotecària per tal que les biblioteques adquireixin novetats en català a les editorials rep 2,2 milions.
A més, els ajuntament reben 1,7 milions en subvencions per a la compra de llibres i diaris per a les biblioteques.
Finalment, es destinen 120.000 euros a la compra de llibres electrònics.
El dilluns 13 d'abril de 2020, s'ha activat el cercador semàntic per facilitar l'accés al contingut de les preguntes més freqüents (PMF) que hi ha al web gen.cat/preguntescovid.
És segur agafar els ascensors del transport públic?
Hi ha ajuts per al lloguer d'habitatges?
Què passa si em caduca el DNI aquests dies?
El cercador respon molt ràpidament totes aquestes qüestions d'entre més de 400 PMF perquè entén el llenguatge natural.
Per usar el cercador, que està disponible en català i castellà, pots escriure directament la pregunta en el camp general de cerca o seleccionar una de les categories temàtiques de la Generalitat relacionades amb la pandèmia: protecció civil, consultes de Salut no sanitàries, ajuts socials, comerç i consum, educació i universitats, treball, empresa...
El nou cercador forma part dels serveis gencat que permeten preguntar i interaccionar amb la Generalitat sobre aspectes més generals de la crisi del coronavirus, com també ho fa el bot de gencat a WhatsApp (tel. 681 012 012) presentat darrerament.